
# Татарстан Президенты Россиянең Чаңгы ярышлары федерациясе башлыгы белән очрашты

*13.02.2013*Бүген Татарстан Президенты Рөстәм Миңнеханов өч тапкыр Олимпия уеннары чемпионы, Чаңгы ярышлары федерациясе президенты Елена Вяльбе һәм СССРның атказанган спорт остасы, икетапкыр Олимпияуеннары чемпионы Вячеслав Веденин белән очрашты. ТР Хөкүмәт Йортында узган очрашуда республиканың Чаңгыярышлары федерациясе президенты Илшат Фәрдиев, ТР яшьләр эшләре, спорт һәм туризм министры урынбасары Хәлил Шәйхетдинов катнашты.


Очрашуда катнашучылар Россиядә һәм Татарстанда чаңгы спорты үсеше турында фикер алыштылар. Елена Вяльбе Татарстанның илнең җыелма командасы өчен чаңгычылар әзерләүгә керткән өлешен әйтеп үтте һәм Татарстан спортчыларының Сочида булачак Олимпиадада катнашуларына өметен белдерде.


*ТР Президенты матбугат хезмәте.Михаил Миронов*
Татарстан Президенты Россиянең Чаңгы ярышлары федерациясе башлыгы белән очрашты